ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் தொற்று அதிகரித்துள்ள மாநிலங்கள்/யூனியன் பிரதேசங்களுக்கு மத்தியக் குழு அனுப்பி வைப்பு
கொவிட் தொற்று எண்ணிக்கை அதிகரித்துள்ள மகாராஷ்டிரா, கேரளா, சட்டீஸ்கர், மத்தியப் பிரதேசம், குஜராத், பஞ்சாப், கர்நாடகா, தமிழகம், மேற்கு வங்கம் மற்றும் ஜம்மு காஷ்மீர் யூனியன் பிரதேசம் ஆகி யவற்றில் கொவிட் மேலாண்மைக்கு உதவவும், தொற்றை திறம்பட சமாளிக்கவும் உயர்நிலை ஒழுங்கு குழுவை அனுப்ப மத்திய அரசு உத்தரவிட்டுள்ளது.
3 உறுப்பினர்கள் அடங்கிய உயர்நிலை ஒழுங்கு குழுவுக்கு, மத்திய சுகாதாரத்துறை அமைச்சகத்தின், இணைச் செயலாளர் தலைமையிலான அதிகாரிகள் தலைமை வகிப்பர்.
இந்த குழுக்கள், கொவிட் தொற்று அதிகரித்துள்ள மாநிலங்கள்/யூனியன் பிரதேசங்களுடன் இணைந்து செயல்பட்டு, தொற்று அதிகரிப்புக்கான காரணத்தை கண்டறியும். சம்பந்தப்பட்ட மாநிலங்களின் சுகாதாரத்துறை அதிகாரிகளுடன், இந்த உயர்நிலை குழுவினர் ஒருங்கிணைந்து செயல்பட்டு கொவிட் கட்டுப்பாட்டு நடவடிக்கைகளை மேற்கொள்வர்.
இந்தக் குழுவினர் பாதிப்பு அதிகம் உள்ள பகுதிகளில் உள்ளூர் அதிகாரிகளிடம் பேசி, அங்குள்ள நிலவரத்தையும், சவால்களையும் அறிந்து கொள்வர்.
மாநில பயணத்தை முடித்தபின், சிறப்பு குழுவினர் சந்தித்து பேச சம்பந்தப்பட்ட மாநில தலைமை செயலர்கள் நேரம் ஒதுக்கும்படி 10 மாநிலங்களின் தலைமை செயலாளர்களையும் மத்திய சுகாதாரத்துறை செயலாளர் கேட்டுக் கொண்டுள்ளார்.
கொவிட் மேலாண்மை நடவடிக்கைகளில், இதுவரை கண்ட ஆதாயங்கள் இழக்காமல் இருப்பதை உறுதி செய்யும் வகையில், தீவிர ஆய்வு பணிகளை தொடர்ந்து மேற்கொள்ளும்படி மாநிலங்கள் மற்றும் யூனியன் பிரதேசங்களுக்கு அறிவுறுத்தப்பட்டுள்ளன.
தொற்றுப் பரவலை கட்டுப்படுத்துவதில் தீவிர கவனம் செலுத்தும்படியும், பாதிப்பு அதிகம் உள்ள மாவட்டங்களில் ஆர்டி-பிசிஆர் பரிசோதனைகளை தீவிரப்படுத்தும் படியும், தினசரி தொற்று பாதிப்பு அதிகரித்துள்ள மாநிலங்களுக்கு மத்திய சுகாதாரத்துறை செயலாளர் கடிதம் அனுப்பியுள்ளார்.
தொற்று பாதிப்பு ஏற்பட்டவர்களை கண்டறிந்து அவர்களை தனிமைபடுத்தும் படியும், அவர்களின் தொடர்புகளை தாமதமின்றி கண்டறியும் படியும் உத்தரவிடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700363
(Visitor Counter : 147
நிதி அமைச்சகம்
செயற்கை சுவாசக் கருவிகள், தனிநபர் பாதுகாப்பு கருவிகள், கோவிட் பரிசோதனை கிட்டுகள், முகக்கவசங்கள், அறுவை சிகிச்சை கவசங்கள் இறக்குமதி செய்வதற்கான அடிப்படை சுங்கத் தீர்வை சுகாதார கூடுதல்வரிகளுக்கு அரசு விலக்களித்துள்ளது
கோவிட்19 தொற்று நிலைமையில், செயற்கை சுவாசக் கருவிகள் மற்றும் இதர பொருட்களுக்கான உடனடித் தேவையைக் கருத்தில் கொண்டு, அரசு பின்வரும் பொருட்களை இறக்குமதி செய்வதற்கு அவற்றின் மீதான அடிப்படை சுங்கத் தீர்வை மற்றும் சுகாதார கூடுதல்வரி ஆகியவற்றுக்கு உடனடி விலக்கு அளித்துள்ளது. இது உடனடியாக நடைமுறைக்கு வருகிறது.
- செயற்கை சுவாசக் கருவிகள்
- முகக் கவசங்கள்
- அறுவை சிகிச்சை கவசங்கள்
- தனிநபர் பாதுகாப்புக் கருவிகள்
- கோவிட்19 தொற்று பரிசோதனைகிட்டுகள்
- மேலே கொடுக்கப்பட்டுள்ள அனைத்து பொருட்களைத் தயாரிப்பதற்கான உள்ளீட்டு பொருட்கள்
இந்த அடிப்படை சுங்கத் தீர்வை விலக்கு 30 செப்டம்பர் 2020 வரை அமலில் இருக்கும்.
(Visitor Counter : 115
பிரதமர் அலுவலகம்
வாரணாசியில் பல்வேறு வளர்ச்சித் திட்டங்களின் அடிக்கல் நாட்டல்/ துவக்க விழாவில் பிரதமர் ஆற்றிய உரையின் தமிழாக்கம்
உத்தரப்பிரதேச மாநில ஆளுநர் திருமிகு ஆனந்திபென் பட்டேல் அவர்களே, முதலமைச்சர் திரு யோகி ஆதித்யநாத் அவர்களே, எனது அமைச்சரவை நண்பர்களே, நாடாளுமன்ற, சட்டமன்ற உறுப்பினர்களே, பல்வேறு திட்டங்களின் பயனாளிகளே, காசி நகரைச் சேர்ந்த சகோதர, சகோதரிகளே.
நாடு மற்றும் உலகம் முழுவதிலும் இருந்து ஆயிரக்கணக்கான சிவ பக்தர்கள் இந்தக் காலகட்டத்தில் காசி நகருக்கு நாள்தோறும் திரண்டு வருகிறார்கள். ஜி 20 உச்சிமாநாட்டின் போது ஏராளமான நாடுகளைச் சேர்ந்த மக்கள் பனாரஸிற்கு வந்திருந்தனர். நீங்கள் அவர்களுக்கு மிகச் சிறப்பான வரவேற்பை அளித்தனர். இன்று காசி உள்பட உத்தரப்பிரதேசத்தின் பல்வேறு நகரங்களில் ரூ. 12,000 கோடி மதிப்பிலான திட்டங்களுக்கு அடிக்கல் நாட்டப்பட்டு, நிறைவடைந்த திட்டங்கள் தொடங்கி வைக்கப்பட்டுள்ளன. ரயில்வே, சாலைகள், தண்ணீர், கல்வி மற்றும் சுற்றுலா சம்பந்தமான திட்டங்கள் இதில் அடங்கும்.
நண்பர்களே,
சற்று முன்புதான் பிரதமரின் வீட்டு வசதி மற்றும் ஆயுஷ்மான் பாரத் திட்டங்களின் பயனாளிகளுடன் கலந்துரையாடினேன். முந்தைய அரசுகள் குளிரூட்டப்பட்ட அறைகளில் உட்கார்ந்து கொண்டு திட்டங்களை வகுத்தது தான் மிகப்பெரிய பிரச்சினையாக அவர்கள் கருதினார்கள். இத்தகைய திட்டங்கள் சமூகத்தின் அடித்தட்டு அளவில் எத்தகைய தாக்கத்தை ஏற்படுத்தும் என்பதை அந்த அரசுகள் அப்போது அறியவில்லை. ஆனால் பாஜக அரசு பயனாளிகளுடன் கூட்டங்களை நடத்தி, அவர்களுடன் ஆலோசித்து, திட்டங்களை வகுப்பதை புதிய வழக்கமாகக் கொண்டுள்ளது. திட்டங்களின் உண்மையான பயனாளிகளைக் கண்டறிந்து, திட்டங்கள் அவர்களை முறையாகச் சென்றடைவதை உறுதி செய்து, அதன் முழு பயன்கள் அவர்களை எட்டுவதற்காக அனைத்து முயற்சிகளையும் நாங்கள் மேற்கொள்கிறோம்.
நண்பர்களே,
எதிர்கால சூழ்நிலைகளை மேம்படுத்துவதற்காகவும், வருங்கால சந்ததியினரின் நலனுக்காகவும் கடந்த 9 ஆண்டுகளில் நாங்கள் திட்டங்களை வகுத்து வருகிறோம். பிரதமரின் வீட்டு வசதித் திட்டத்தின் கீழ் இதுவரை நான்கு கோடிக்கும் அதிகமான குடும்பங்கள் உறுதியான வீடுகளை பெற்றுள்ளனர். இது போன்ற வீடுகளை பெரும்போது ஏழைப் பயனாளிகளின் பெரும்பாலான கவலைகள் தீர்க்கப்படுவதோடு, பாதுகாப்பு உணர்வு மேலோங்குகிறது. ஆயுஷ்மான் பாரத் திட்டம் என்பது, 5 லட்சம் ரூபாய் மதிப்பிலான சிகிச்சையை இலவசமாக வழங்குவது மட்டுமல்ல. பல தலைமுறையினரின் ஏராளமான பிரச்சனைகளை இத்திட்டம் போக்குகிறது. அதனால்தான் இதன் பயன்கள் உரியவர்களை முறைப்படி சென்றடைய தேவையான நடவடிக்கைகள் துரிதமாக மேற்கொள்ளப்படுகின்றன.
உங்களது நாடாளுமன்ற உறுப்பினர் என்ற முறையில் உங்கள் ஆதரவிற்கு எனது மனமார்ந்த நன்றியைத் தெரிவித்துக் கொள்கிறேன். வளர்ச்சித் திட்டங்களின் முன்னேற்றங்களுக்காக உங்கள் அனைவருக்கும் மீண்டும் ஒருமுறை எனது நல்வாழ்த்துகளைத் தெரிவித்துக் கொள்கிறேன். ஹர ஹர மகாதேவா.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 200.91 கோடியைக் கடந்தது
இந்தியாவில் இன்று காலை 7 மணி நிலவரப்படி 200.91 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,64,98,391 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.82 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.34 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.46 சதவீதமாக உள்ளது. கடந்த 24 மணி நேரத்தில் 18,294 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,31,50,434.
இந்தியாவில் கடந்த 24 மணி நேரத்தில் 21,566 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 5,07,360 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.11 கோடி . வாராந்திரத் தொற்று 4.51 சதவீதமாக உள்ளது. தினசரித் தொற்று விகிதம் 4.25 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1843295
(
பிரதமர் அலுவலகம்
எல்லைச் சாலைகள் அமைப்பால்  உருவாக்கப்பட்டு நாட்டுக்கு அர்ப்பணிக்கப்பட்ட 90 உள்கட்டமைப்புத் திட்டங்களுக்குப் பிரதமர் இன்று பாராட்டு தெரிவித்துள்ளார்
11 மாநிலங்கள்/யூனியன் பிரதேசங்களில் ரூ.2,900 கோடி மதிப்பில் எல்லைச் சாலைகள் அமைப்பால் 
90 உள்கட்டமைப்புத் திட்டங்கள் மேற்கொள்ளப்பட்டிருப்பதைப் பிரதமர் திரு. நரேந்திர மோடி பாராட்டினார். இந்தத் திட்டங்களை பாதுகாப்புத் துறை அமைச்சர் திரு ராஜ்நாத் சிங் இன்று நாட்டுக்கு அர்ப்பணித்தார்.
சமூக ஊடக எக்ஸ் பதிவில் பிரதமர் அலுவலகம் கூறியிருப்பதாவது:
"எல்லைப் பகுதிகளில் உள்கட்டமைப்பை மேம்படுத்துவதில் தொலைநோக்கு கொண்ட முக்கியமான திட்டங்கள் இவை!"
(
மனித வள மேம்பாட்டு அமைச்சகம்
க்யூஎஸ் உலக பல்கலைக்கழக தர வரிசைப்பட்டியலில், முதல் 200 இடங்களில், 3 இந்திய பல்கலைக்கழகங்கள் இடம்பிடித்து சாதனை
க்யூஎஸ் உலக பல்கலைக்கழக தர வரிசைப் பட்டியல் 2022-ல், 3 இந்திய பல்கலைக்கழகங்கள் இடம் பிடித்துள்ளன. ஆராய்ச்சி பிரிவில், உலகளவில் முதலாவது இடத்தில் பெங்களூர் ஐஐஎஸ்சி உள்ளது.
உலகளவில் உயர்கல்வி குறித்து க்யூஎஸ்  என்ற அமைப்பு ஆய்வு செய்து தர வரிசைப்பட்டியலை ஒவ்வொரு ஆண்டும் வெளியிட்டு வருகிறது. இந்த அமைப்பு தனது 18வது சர்வதேச பல்கலைக்கழக தர வரிசைப்பட்டியலை இன்று வெளியிட்டது.
இதில் மும்பை ஐஐடி 177வது இடத்தையும், தில்லி ஐஐடி 185வது இடத்தையும், பெங்களூரு ஐஐஎஸ்சி 186வது இடத்தையும் பிடித்துள்ளன. இதற்கு மத்திய கல்வி அமைச்சர் திரு ரமேஷ் பொக்ரியால் பாராட்டு தெரிவித்துள்ளார்.
இது குறித்து அமைச்சர் திரு பொக்கிரியால் கூறியதாவது:
கல்வி மற்றும் ஆராய்ச்சியில் இந்தியா முன்னோக்கி சென்று விஷ்வகுருவாக மாறிவருகிறது. இந்திய கல்வித்துறையுடன் தொடர்புடைய மாணவர்கள், பேராசிரியர்கள் மற்றும் இதர தரப்பினர் பற்றி எப்போதும் நினைத்து கொண்டிருக்கும் பிரதமர் திரு நரேந்திர மோடி போன்ற குருவை பெற்றதை எண்ணி நாம் பெருமை படுகிறோம்.
தேசிய கல்விக்கொள்கை 2020 போன்ற முயற்சிகள் தான், நமது கல்லூரிகள் மற்றும் உயர்கல்வி மையங்களை சர்வதேச அளவில் இடம்பெற செய்கின்றன. இதை க்யூஎஸ் மற்றும் டைம்ஸ் குரூப் வெளியிட்டுள்ள பல்கலைக்கழகங்களின் தரவரிசைப்பட்டியலை பார்த்து உணர முடியும்.
இவ்வாறு அமைச்சர் கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725638
----
(Visitor Counter : 205
கலாசாரத்துறை அமைச்சகம்
ஆனங் தலினைத் தூய்மையாக்குதல் மற்றும் அழகுபடுத்துதல் பணி அடுத்தவாரம் தொடங்கவிருக்கிறது
கி.பி 11ஆம் நூற்றாண்டின் நினைவுச் சின்னமான ஆனங் தல் தில்லி மேம்பாட்டு ஆணைய துணைத் தலைவர் திரு முகேஷ் குப்தா உத்தரவின் மூலம் மீண்டும் புத்துயிர் பெறவிருக்கிறது. இந்த மிகப்பெரிய ஏரிக்கு ஆணையக் குழுவினருடன் சென்றிருந்த அவர் இதன் தூய்மை மற்றும் அழகுபடுத்தும் பணி அடுத்த வாரம் தொடங்கும் என்று உறுதியளித்தார். இவர்களுடன் தேசிய நினைவுச் சின்ன ஆணையத்தின் குழுவினரும் சென்றிருந்தனர்.
1200 ஆண்டு பழமை வாய்ந்த, வரலாற்றுச் சிறப்புமிக்க ஏரியில் கழிவுநீர் கலப்பது தவிர ஏராளமான ஆக்கிரமிப்புகளையும் கண்டறிந்த அவர்கள் அந்தப் பகுதி முழுவதையும் விரிவாக ஆய்வு செய்தனர்.
தில்லியின் நிறுவக மன்னரான மகாராஜா ஆனங் பால் தோமர் கிபி 1052ல் இதனை உருவாக்கினார். இது மெஹ்ராலி பகுதியில் புகழ்வாய்ந்த 25 இந்து - ஜைன வழிபாட்டுத்தலங்களின் பின்னால் உள்ளது. விஷ்ணு கருட தூண்  ஆனங் பாலின்
விஷ்ணு கோவிலுக்கு முன்னால் தர்மக் கொடியை ஏற்றுவதற்காக அமைக்கப்பட்டது. இந்த வழிபாட்டுத்தலங்கள் பிற்காலத்தில் குத்புதீன் ஐபக் என்பவரால் தரைமட்டமாக்கப்பட்டன. இதன் சிதைவுகளை ஜாமி மசூதி கட்டுவதற்குப் பயன்படுத்தினர். இது பின்னர் குவாத் உல் இஸ்லாம் மசூதி என அறியப்பட்டது.
தில்லி நகரம் ஏற்கனவே தில்லிகாபுரி என அறியப்பட்டதாகவும் கன்னிங்காம் பிரபுவால் கண்டெடுக்கப்பட்ட கல்வெட்டுக்கள் இதனை தெரிவிப்பதாகவும் தேசிய நினைவுச் சின்ன ஆணையத்தின் தலைவர் திரு தருண் விஜய் கூறினார். தில்லி என்பது ஏற்கெனவே கூறப்பட்டது போல கல்லறைகளின் நகரம் அல்ல; உற்சாகம், கலை, கலாச்சாரம் ஆகியவற்றிற்கான மிகப்பெரிய நகரம் என்றும் சீக்கிய குரு தியாகி தேஜ்பகதூர், பண்டா சிங் பகதூர், பாபா பாகெல்சிங், போன்ற போர்வீரர்களைக் கொண்டிருந்தது என்றும் அவர் கூறினார். தில்லியை வெற்றிகொண்ட மராத்தா தலைவர் மகாராஜ் ஷிண்டே
முகல்களைத் தோற்கடித்தவர்.
டாக்டர் பி ஆர் மணி என்ற மூத்த தொல்லியல் ஆய்வாளர் தலைமையில் இந்தியத் தொல்பொருள் ஆய்வுத் துறையினரால் 1993ல் ஆனங் தலில் அகழ்வாராய்ச்சி நடத்தப்பட்டது. இதற்கு ஏறிச்செல்லும் அழகிய படிக்கட்டுகள், அதன் அளவுகள் உட்பட விரிவான வரைபடம் இந்தியத் தொல்பொருள் ஆய்வுத் துறையிடம் உள்ளது.
அறிவியல் மற்றும் தொழில்நுட்பத்துறை
அறிவியல் மற்றும் தொழில் துறையில் பெண்களின் பங்களிப்பு அதிகரிக்கவேண்டும் என்று டாக்டர் தமிழிசை சவுந்தரராஜன், திருமதி ஸ்மிருதி இராணி வலியுறுத்தல்
தற்சார்பு இந்தியாவை உருவாக்க பாலின வேறுபாட்டை களைந்து, அறிவியல், தொழில்நுட்பம் மற்றும் புதுமை ஆகிய துறைகளில் பெண்களின் எண்ணிக்கை அதிகரிக்க வேண்டும் என்ற நோக்கத்தில் இந்திய சர்வதேச அறிவியல் திருவிழா 2020-இல் ‘பெண் விஞ்ஞானிகள் மற்றும் தொழில் முனைவோர் மாநாடு' நடைபெற்றது. தெலங்கானா மாநில ஆளுநர் டாக்டர் தமிழிசை சௌந்தரராஜன், மத்திய பெண்கள் மற்றும் குழந்தை நலன், ஜவுளி அமைச்சர் திருமதி ஸ்மிருதி ஜுபின் இரானி ஆகியோர் காணொலி வாயிலாக இந்த நிகழ்ச்சியின் துவக்க விழாவில் கலந்து கொண்டனர்.
நிகழ்ச்சியில் பேசிய டாக்டர் தமிழிசை சௌந்தரராஜன், தற்சார்பு இந்தியா என்னும் இலக்கை அடைவதற்கு பெண்களின் பங்கு மிகவும் முக்கியம் என்று கூறினார். அறிவியல் மற்றும் தொழில்துறையில் இந்தியாவில் பெண்களின் பங்களிப்பு மிகவும் குறைவு என்று குறிப்பிட்ட அவர், நாட்டின் வேலைவாய்ப்பு சூழலை மாற்றி அமைக்கும் திறமை பெண்களிடம் இருப்பதாகத் தெரிவித்தார். பெண்களால் நடத்தப்படும் தொழில் நிறுவனங்கள், புதிதாக 150 முதல் 170 மில்லியன் வேலைவாய்ப்புகளை உருவாக்கும் திறன் பெற்றிருப்பதாக அவர் கூறினார். பெண் விஞ்ஞானிகள் மற்றும் தொழில்நுட்பவாதிகளை ஊக்குவிக்கும் முயற்சியில் பொறியியல் மற்றும் தொழில்நுட்ப நிறுவனங்களில் பெண்களுக்கான இடங்கள் அதிகரிக்கப்பட வேண்டும் என்றும், அவர்களுக்கு வழங்கப்படும் உதவித்தொகையையும் உயர்த்த வேண்டும் என்று வலியுறுத்தினார்.
நிகழ்ச்சியில் பேசிய அமைச்சர் திருமதி ஸ்மிருதி இராணி, நாட்டில் பெண் விஞ்ஞானிகளின் எண்ணிக்கை மிகவும் குறைவு என்றும், இந்த எண்ணிக்கையை அதிகரிப்பதற்காகவும், அறிவியல் ஆராய்ச்சி போன்ற துறைகளில் ஈடுபட பெண்களை ஊக்குவிக்கும் வகையிலும், பல்வேறு அரசு திட்டங்கள் செயல்படுவதாகக் கூறினார். இந்திய சர்வதேச அறிவியல் திருவிழா போன்ற நிகழ்ச்சிகள், அறிவியல், தொழில்நுட்பம், தொழில் முனைவு போன்ற துறைகளில் பெண்கள் ஈடுபட அவர்களை ஊக்குவிப்பதாக அவர் தெரிவித்தார்.
ஆரோக்கிய மாநாடு என்னும் பிரிவில் ஆயுர்திருவிழா என்னும் நிகழ்ச்சியில் சிறப்பு விருந்தினராகக் கலந்து கொண்டு பேசிய மத்திய ஆயுஷ் அமைச்சர் திரு ஸ்ரீபாத் யெஸ்ஸோ நாயக், தினசரி வாழ்க்கையில் எளிதான மற்றும் ஆரோக்கியமான மாற்றங்களை மேற்கொள்வதன் மூலம், மன உளைச்சலைக் குறைத்து, நேர்மறையான சமூக விவாதங்கள் மற்றும் ஆரோக்கியத்தை நாம் வளர்த்துக்கொள்ள முடியும் என்று தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1683057
------
(Visitor Counter : 680
பிரதமர் அலுவலகம்
மகாராணா பிரதாபின் பிறந்தநாளை முன்னிட்டு பிரதமர் மரியாதை செலுத்தினார்
மகாராணா பிரதாபின் பிறந்தநாளை முன்னிட்டு பிரதமர் திரு நரேந்திர மோடி, அவருக்கு மரியாதை செலுத்தினார்.
இது குறித்து ட்விட்டர் செய்தியில் பிரதமர் கூறியிருப்பதாவது:
வீரம் மற்றும் விவேகத்திற்கு பெயர் பெற்ற மகாராணா பிரதாபின் பிறந்தநாளை முன்னிட்டு அவருக்கு எனது புகழஞ்சலிகள். அவரது தைரியம் மற்றும் போராட்டத்தின் சரித்திரம் நம் நாட்டு மக்களுக்கு எப்போதும் உத்வேகம் அளிக்கும்”
-----
(
நிதி அமைச்சகம்
முகமில்லா முறையீட்டு முறையை மத்திய நேரடி வரிகள் வாரியம் இன்று தொடங்கியது- நேர்மையானவர்களை கவுரவித்தல்
முகமில்லா முறையீட்டு முறையை வருமான வரித் துறை இன்று தொடங்கியுள்ளது. தீவிரமான மோசடிகள், சிக்கலான மற்றும் தேடுதல் நடவடிக்கை தொடர்பான விஷயங்கள், சர்வதேச வரி மற்றும் கருப்பு பண சட்டம் தொடர்புடையவற்றை தவிர இதர மேல்முறையீடுகள் முகமில்லா சூழலியல் மூலம் இறுதி செய்யப்படும்.
இது தொடர்பான அரசிதழ் அறிவிப்பும் இன்று வெளியிட்டப்பட்டுள்ளது. "வெளிப்படையான வரிவிதிப்பு - நேர்மையானவர்களை கவுரவித்தல்" தளத்தின் ஒரு பகுதியாக முகமில்லா மதிப்பீடு மற்றும் வரிசெலுத்துவோர் சாசனத்தை 2020 ஆகஸ்ட் 13 அன்று அறிமுகப்படுத்திய மாண்புமிகு பிரதமர், பண்டிட் தீன் தயாள் உபாத்யாயின் பிறந்த தினமான 2020 செப்டம்பர் 25 அன்று முகமில்லா மேல்முறையீட்டு முறை தொடங்கப்படும் என்று அறிவித்தார்.
மேலும், நேரடி வரி விதிப்பு முறையை எளிமையானதாக்கவும், வரிசெலுத்துவோருக்கான தாக்கல் முறைய எளிதாக்கவும், வருமான வரித்துறை பல்வேறு சீர்திருத்தங்களை கடந்த சில வருடங்களில் செய்து வருகிறது.
வரி செலுத்துவோருக்கும், வரி அலுவலர்களுக்கும் இடையே நேரடி தொடர்பை முகமில்லா மேல்முறையீட்டு முறை நீக்கும். தகவல் பகுப்பாய்வு மற்றும் செயற்கை நுண்ணறிவைப் பயன்படுத்தி கணினி மூலம் மட்டுமே செயல்பாடுகள் இருக்கும்.
தானியங்கி முறையில், தொடர்பற்று வழக்குகள் ஒதுக்கீடு செய்யப்படும்.
இந்த முறையில் நேரடி இடையீடு கிடையாது, வருமான வரி அலுவலகத்துக்கு நேரில் வர வேண்டிய அவசியம் இல்லை. குழு சார்ந்த மதிப்பீடுகள் மற்றும் குழு சார்ந்த சீராய்வு செய்யப்படும்.
முகமில்லா மேல்முறையீட்டு முறையின் கீழ், மாதிரி மதிப்பீட்டு உத்தரவு ஒரு நகரத்திலும், சீராய்வு மற்றொரு நகரத்திலும், இறுதி செய்தல் இன்னொமொரு நகரத்திலும் மேற்கொள்ளப்படும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1658982
வணிகம் மற்றும் தொழில்துறை அமைச்சகம்
இந்தியாவிலேயே தயாரிக்கப்பட்ட பொருள்கள் குறித்து வாடிக்கையாளர்களுக்கு விழிப்புணர்வை ஏற்படுத்த வேண்டும் என்று திரு. பியூஷ் கோயல் வியாபாரிகளைக் கேட்டுக்கொண்டுள்ளார் பொதுமுடக்கத்தின் போது வியாபாரிகள் ஆற்றிய பங்கு குறித்து அவர் பாராட்டு தெரிவித்தார்
சுயசார்பு இந்தியா இயக்கத்திற்கு முழுமையாகப் பங்காற்றுமாறு வணிக சமுதாயத்தை மத்திய வர்த்தகத் தொழில்துறை, ரயில்வே துறை அமைச்சர் திரு. பியூஷ் கோயல் கேட்டுக்கொண்டுள்ளார். தேசிய வணிகர்கள் தினத்தையொட்டி இன்று மெய்நிகர் கலந்துரையாடல் நிகழ்ச்சி மூலமாக வணிக சமூகத்தினரிடையே கலந்துரையாடிய அவர், மக்கள் இந்தியாவிலேயே தயாரிக்கப்பட்ட பொருள்களை வாங்குவதற்காக இந்தியாவில் தயாரிக்கப்பட்ட பொருள்கள் குறித்த விழிப்புணர்வை வாடிக்கையாளர்களுக்கு ஏற்படுத்த வேண்டும் என்றும் கேட்டுக் கொண்டார் . மற்ற நட்பற்ற நாடுகளிலிருந்து, தரம் குறைந்த பொருள்களை இறக்குமதி செய்ய மிகுந்த முனைப்போடு இருக்கும் நேர்மையற்ற வியாபாரிகள்/வணிகர்கள் குறித்து வெளிச்சத்திற்கு கொண்டுவரும் வகையில் வணிகர்கள் செயல்படவேண்டும் என்றும் அவர் கேட்டுக்கொண்டார்.
சுயசார்பு இந்தியா இயக்கத்தின் மூலமாக வணிக சமுதாயம் மிகுந்த நன்மை அடையும். இந்தியாவிலேயே மிகுந்த தரம் வாய்ந்த பொருள்கள் தயாரிக்கப்படுவதால், உற்பத்தி பெருகி விலைகள் குறைந்து, சர்வதேச சந்தைகளில் போட்டியிடும் வகையில் நமது தயாரிப்புகள் இருக்கும் என்றும் திரு.கோயல் கூறினார் இதனால் வேலைவாய்ப்புகள் பெருகும், மக்கள் செழிப்படைவார்கள், வாங்கும் திறன் அதிகரிக்கும். இந்தியாவிலேயே எளிதில் தயாரித்து விடக்கூடிய அகர்பத்தி, விளையாட்டுப் பொருள்கள், தொலைக்காட்சிப் பெட்டிகள், தொலைபேசி சாதனங்கள், டயர்கள் போன்ற இறக்குமதி செய்யப்பட்டு வந்த பல பொருள்களுக்கு அரசு தடை விதித்துள்ளது என்று அவர் கூறினார். சுமார் 10 லட்சம் கோடி ரூபாய் மதிப்புள்ள இறக்குமதி செய்யப்படும் பொருள்களை உள்நாட்டிலேயே தயாரிக்க முடியும் என்று அவர் தெரிவித்தார். “உள்ளூருக்கான உரத்த முழக்கம்” குறித்து பிரதமர் விடுத்துள்ள அறைகூவலை வணிகர்கள் அதிக அளவில் எடுத்துச் செல்லவேண்டும் என்று திரு. கோயல் கூறினார்.
நாட்டின் பல்வேறு பகுதிகளிலிருந்து பல்வேறு வர்த்தகப்பிரிவுகள் தொடர்பாக ஆலோசனைகள் வழங்குவதற்கான குழுக்களை அமைக்குமாறும் வணிகர்ககளை அமைச்சர் கேட்டுக்கொண்டார். ரயில்வே துறையும், சரக்குப் போக்குவரத்து ரயில்களை இயக்குவது; உழவன் ரயில் அறிமுகம்; சரக்குப் போக்குவரத்து ரயில்களின் வேகத்தைக் கூட்டுவது; பொருள்களுக்கான கிடங்குகளை மேம்படுத்துவது; ஆகிய பல புதிய முயற்சிகளை மேற்கொண்டுள்ளது என்று அமைச்சர் குறிப்பிட்டார். பல்வேறு அலுவலகங்களில் வர்த்தக வளர்ச்சி செல்கள் திறக்கப்பட்டுள்ளன என்றும், இதனால் சரக்குகளை எளிதாகவும் குறைந்த விலையிலும், ஓரிடத்திலிருந்து இன்னொரு இடத்திற்கு எடுத்துச் செல்ல முடியும் என்றும் அவர் கூறினார்.
தேசிய மனித நல வாரியம் விரைவில் அமைக்கப்படும் என்று திரு.கோயல் உறுதியளித்தார். வணிகர்களுக்கான ஓய்வூதியத் திட்டத்தில் வணிகர்கள் தங்களிடம் பணிபுரியும் தொழிலாளர்களையும் இணைத்துக் கொள்ளுமாறும் அவர் கேட்டுக்கொண்டார். பொருள்களை வாங்குவதற்கான GEm என்ற அரசு இணைய தளத்தில் இணைந்து கொள்ளுமாறு வணிகர்களுக்கு அமைச்சர் அழைப்பு விடுத்தார்.
ரெயில்வே அமைச்சகம்
அக்டோபர் 2020-ல் இந்திய ரயில்வே சரக்கு கையாள்வதில் தொடர்ந்து நல்ல முன்னேற்றம்
2020 ஆம் ஆண்டு அக்டோபர் மாதத்திற்கான சரக்கு கையாள்வதின் அளவு மற்றும் போக்குவரத்தில் இந்திய ரயில்வே துறை தொடர்ந்து உச்சத்தைத் தக்க வைத்துக் கொண்டுள்ளது.
கடந்த ஆண்டின் இதே காலத்தை விட கூடுதலான சரக்கின் அளவு மற்றும் போக்குவரத்தை இந்திய ரயில்வே ஈட்டியுள்ளது.
அக்டோபர் 2020 ஆம் ஆண்டு இந்திய ரயில்வே 108.16 மில்லியன் டன் அளவிற்கு சரக்குகளைக் கையாண்டுள்ளது. இது கடந்த ஆண்டு இதே காலத்தை விட 15 சதவீதம் அதிகமாகும். சரக்குப் போக்குவரத்தின் மூலமாக அக்டோபர் மாதம் ரூபாய் 10405.12 கோடியை ஈட்டியுள்ளது. இது கடந்த ஆண்டை விட 9 சதவீதம் அதிகமாகும்.
ரயில்வே சரக்கு போக்குவரத்தை ஈர்க்கும் வகையில் பல்வேறு சிறப்புச் சலுகைகளும், தள்ளுபடிகள் வழங்கப்படுகின்றன.
புதிய வர்த்தகங்களை ஈர்க்கவும் ஏற்கனவே உள்ள வாடிக்கையாளர்களை ஊக்குவிக்கவும் இரும்பு மற்றும் எஃகு, சிமெண்ட், எரிசக்தி நிலக்கரி, வாகனங்கள் உள்ளிட்ட துறைகளைச் சார்ந்த முதன்மைத் தலைவர்களுடன் ரயில்வே அமைச்சகம் தொடர்ந்து பேச்சுவார்த்தை நடத்தியுள்ளது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669291
பிரதமர் அலுவலகம்
ஆந்திரப்பிரதேச முதலமைச்சர் பிரதமரை சந்தித்தார்
பிரதமர் திரு நரேந்திர மோடியை, ஆந்திரப்பிரதேச முதலமைச்சர் திரு ஒய்.எஸ்.ஜெகன்மோகன் ரெட்டி சந்தித்துப் பேசினார்.
இது குறித்து பிரதமர் அலுவலகம் இன்று வெளியிட்டுள்ள ட்விட்டர் பதிவில்; “ஆந்திரப்பிரதேச முதலமைச்சர் திரு ஒய்.எஸ். ஜெகன், பிரதமரை இன்று சந்தித்துப் பேசினார்” என்று குறிப்பிடப்பட்டுள்ளது.
------
(
பிரதமர் அலுவலகம்
பார்சி புத்தாண்டு நவ்ரோஸ் பண்டிகை – பார்சி மக்களுக்குப் பிரதமர் வாழ்த்து
பார்சி மக்களின் புத்தாண்டான நவ்ரோஸ் பண்டிகையை முன்னிட்டு பார்சி மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“நவ்ரோஸ் வாழ்த்துகள்! பார்சி புத்தாண்டு வாழ்த்துகள். பல்வேறு துறைகளில் அடையாளத்தை உருவாக்கிய பார்சி சமூகத்தின் சிறப்பான பங்களிப்பை இந்தியா என்றுமே மதிக்கும். இந்தப் புத்தாண்டு உங்களுக்கு மகிழ்ச்சி, செழிப்பு மற்றும் நல்ல ஆரோக்கியத்தை அளிக்கட்டும் என்று நான் பிரார்த்திக்கிறேன்” என்று பிரதமர் தனது வாழ்த்துச் செய்தியில் கூறியுள்ளார்.
(
தொழிலாளர் மற்றும் வேலைவாய்ப்பு அமைச்சகம்
உபரி தொழிலாளர் சக்தி
அதிகபட்ச உற்பத்திக்கும், உற்பத்தித் திறனுக்குமான சூழலை உருவாக்க இந்தியாவின் தொழிலாளர் சக்தியைப் பாதுகாக்கவும், அவர்களின் நலன்களைப் பாதுகாக்கவும் அரசு உறுதிபூண்டுள்ளதாக தொழிலாளர் மற்றும் வேலைவாய்ப்புத் துறை இணையமைச்சர் திரு.ராமேஷ்வர் தெலி கூறியுள்ளார்.
மக்களவையில் இன்று கேள்வி ஒன்றுக்கு எழுத்து மூலம் பதிலளித்த அவர், தொழிலாளர்களுக்கு குறைந்தபட்ச ஊதியம் கிடைக்கவும், தொழிற்சாலையில் பாதுகாப்பை உறுதி செய்யவும் ஆரோக்கியமான தொழில் நிலைகளை உருவாக்கவும், சமூகப் பாதுகாப்பை வழங்கவும் மத்திய அரசு பல தொழிலாளர் சட்டங்களை இயற்றியுள்ளதாக தெரிவித்தார்.
உபரியாக உள்ள தொழிலாளர்கள் ஒரு இடத்திலிருந்து இன்னொரு இடத்திற்கு புலம்பெயர்ந்து செல்வது தொடர்ச்சியான நடைமுறையாக உள்ளது. சிறந்த வாழ்வாதாரத்தை தேடி அவர்கள் இடம்பெயர்ந்து செல்கிறார்கள். மாநிலங்களுக்கு இடையே இடம்பெயர்ந்து செல்லும் தொழிலாளர்களின் தொழில் நிலைமை, சுகாதாரம், தொழிற்சாலையில் பாதுகாப்பு ஆகியவற்றை சேர்ப்பதற்காக 1979 ஆம் ஆண்டின் சட்டத்தில், 2020 ஆம் ஆண்டு திருத்தம் செய்யப்பட்டுள்ளது என்று அமைச்சர் குறிப்பிட்டார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813172
பிரதமர் அலுவலகம்
குருதேவ் தாகூரின் பிறந்த நாளில் அவருக்குப் பிரதமர் வணக்கம் செலுத்தினார்
குருதேவ் தாகூரின் பிறந்த நாளில் அவருக்குப் பிரதமர் திரு நரேந்திர மோடி வணக்கம் செலுத்தினார்.
பிரதமர் வெளியிட்டுள்ள ட்விட்டர் செய்தியில் கூறியிருப்பதாவது:
குருதேவ் தாகூரின் பிறந்த நாளில் அவருக்கு நான் வணக்கம் செலுத்துகிறேன். சிந்தனையிலும், செயலிலும் லட்சக்கணக்கான மக்களை அவர் தொடர்ந்து ஈர்த்து வந்தார். நமது தேசம் குறித்தும் கலாச்சாரம் குறித்தும், நெறிமுறைகள் குறித்தும், பெருமிதம் கொள்ள நமக்கு அவர் போதித்தார். கல்வி, புதியன கற்றல், சமூக அதிகாரம் ஆகியவற்றை அவர் வலியுறுத்தினார். அவரது தொலைநோக்குப் பார்வையை இந்தியாவில் நிறைவேற்ற நாங்கள் உறுதியேற்றுள்ளோம்.”
பிரதமர் அலுவலகம்
மகாத்மா காந்தியின் புண்ணிய திதியில் அவரை பிரதமர் நினைவுகூர்ந்தார்
மகாத்மா காந்தியின் நினைவு நாளான இன்று, தியாகிகள் தினத்தில், பிரதமர் திரு நரேந்திர மோடி அவருக்கு மரியாதை செலுத்தினார். நம்நாட்டை துணிச்சலுடன் பாதுகாத்த அனைத்து பெரும் தியாகிகளுக்கும் பிரதமர் மரியாதை செலுத்தியுள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
‘’ மகாத்மாவின் புண்ணிய திதியில் அவரை நினைவுகூர்வோம். அவரது உன்னதமான லட்சியங்களை மேலும் பரப்புவது நம் அனைவரின் கூட்டு முயற்சியாகும்.
தியாகிகள் தினமான இன்று, நம் நாட்டை தீரத்துடன் பாதுகாத்த அனைத்து பெரும் தலைவர்களுக்கும் மரியாதை செலுத்துகிறோம். அவர்களது சேவையும், வீரமும் எப்போதும் நினைவில் கொள்ளப்படும்’’
நிதி அமைச்சகம்
இந்தியா @75 என்பதிலிருந்து இந்தியா @100 என்பதற்கு பட்ஜெட் அடித்தளம் அமைத்து பொருளாதாரத்தை வழிநடத்துகிறது
“சுதந்திரத்தின் 75-வது ஆண்டுப் பெருவிழாவைக் குறிக்கின்ற நாம், இந்தியா@100 என்பதற்கு வழிவகுக்கும் 25 ஆண்டு அமிர்தகாலத்திற்குள் நுழைந்திருக்கிறோம்” என்று நாடாளுமன்றத்தில் இன்று மத்திய பட்ஜெட் 2022-23-ஐ சமர்ப்பித்துப் பேசிய மத்திய நிதி மற்றும் கார்ப்பரேட் நிறுவனங்கள் துறை அமைச்சர் திருமதி நிர்மலா சீதாராமன் தெரிவித்தார். “இந்தியா @75 என்பதிலிருந்து இந்தியா @100” என்பதற்கான அடுத்த 25 ஆண்டு அமிர்தகாலத்திற்கு இந்த பட்ஜெட் அடித்தளம் அமைத்திருப்பதோடு பொருளாதாரத்தை வழிநடத்துவதற்கான வடிவமைப்பையும் தந்திருப்பதாக அமைச்சர் கூறினார்.
இந்த பட்ஜெட்டின் எதிர்கால, ஒட்டுமொத்த நான்கு முன்னுரிமைகள்- பிரதமரின் விரைவு சக்தி; அனைவரையும் உள்ளடக்கிய வளர்ச்சி; உற்பத்தித் திறன் அதிகரிப்பு, முதலீடு, புதிய பொருள்கள் உற்பத்தி, சேவைகளுக்கான தொழில் வாய்ப்புகள், எரிசக்தி மாற்றம், பருவநிலை செயல்பாடு; முதலீடுகளுக்கான நிதி.
நடப்பாண்டில் மதிப்பிடப்பட்டுள்ள 9.2 சதவீத வளர்ச்சியை எடுத்துரைத்த நிதி அமைச்சர் விரிவான பொருளாதாரங் களுக்கிடையே இந்தியா உயர்ந்த நிலையில் இருக்கும் என்றார். இந்த வளர்ச்சி இளைஞர்கள், பெண்கள், விவசாயிகள், ஷெட்யூல்டு வகுப்பினர், ஷெட்யூல்டு பழங்குடியினர் ஆகியோருக்கு நேரடிப் பயனை உறுதி செய்யும் என்றும் அவர் கூறினார்.
கடந்த 2 ஆண்டுகளில் மேற்கொண்ட விரைவுப்படுத்தப்பட்ட சுகாதாரக் கட்டமைப்பு மேம்பாடும், தடுப்பூசி இயக்கத்தின் வேகமும், எண்ணிக்கையும் சவால்களை எதிர்கொள்ள உதவி செய்துள்ளன. லேசான அறிகுறிகளையும், அதிகமான பாதிப்புகளையும் கொண்ட ஒமிக்ரான் அலைக்கு இடையே நாம் இருக்கிறோம் என்பதை எடுத்துரைத்த அமைச்சர், ‘அனைவரின் முயற்சி’ என்பது வலுவான வளர்ச்சிப் பயணத்தைத் தொடர இந்தியாவுக்கு உதவும் என்று உறுதிப்பட தெரிவித்தார்.